பின்தங்கிய மாவட்டமான நுவரெலியா மாவட்டத்தில் கல்வி பயிலும் மாணவர்களின் பல்கலைக்கழக வெட்டுப்புள்ளி மிகக் குறைவாகும். இதைப் பயன்படுத்தி வெளி மாவட்ட மாணவர்கள் பல்கலைக்கழக பிரவேசத்துக்காக நுவரெலியா மாவட்டத்துக்கு வந்து, பாடசாலை அதிபர்களின் ஆதரவுடன் க.பொ.த. உயர்தரப் பரீட்சைக்குத் தோற்றுகின்றனர். இந்த செயற்பாடு காரணமாக நுவரெலியா மாவட்ட மாணவர்கள் பல்கலைக்கழகங்களுக்குச் செல்லும் வாய்ப்பு பிற மாவட்ட மாணவர்களால் தட்டிப்பறிக்கப்படுகின்றது. இதற்கு நுவரெலிய மாவட்டத்திலுள்ள சில பாடசாலை அதிபர்கள் துணைபோவது எமது மாணவர்களுக்கு செய்யும் துரோகமென மலையக புத்திஜீவிகள் விசனம் தெரிவிக்கின்றனர்